**Adásvételi Keretszerződés**

**(tervezet)**

(a továbbiakban: Keretszerződés)

amely létrejött egyrészről

**Budapest Főváros Főpolgármesteri Hivatal**

képviseli: dr. Számadó Tamás főjegyző

székhelye: 1052 Budapest, Városház utca 9-11.

törzskönyvi azonosító száma: 490012

adóigazgatási azonosító száma: 15490012-2-41

KSH statisztikai számjele: 15490012-8411-325-01

mint Vevő (a továbbiakban: **Vevő**),

másrészről a(z)

**cégnév:**

székhely:

cégjegyzékszám:

adószám:

fizetési bankszámlaszám:

képviseli:

mint Eladó (a továbbiakban: **Eladó)**,

(Vevő és Eladó külön-külön a **Fél**, együttesen: **Felek**) között az alulírott helyen és időben az alábbi feltételekkel:

**1. Előzmények**

1.1. Budapest Főváros Főpolgármesteri Hivatal, mint Ajánlatkérő által a Főpolgármesteri Hivatal Beszerzési Szabályzatáról szóló 44/2018. (VIII. 28.) számú utasítás alapján lefolytatott ***„******Nyomdatechnikai* *anyagok beszerzése 2022”*** tárgyú beszerzési eljárást folytatott le, melynek eredménye alapján Eladóval, mint nyertes ajánlattevővel árajánlata (1. számú melléklet: Ajánlati adatlap és 2. sz. melléklet: Részletező ártáblázat) alapján kerül megkötésre jelen Keretszerződés.

1.2. Felek rögzítik, hogy a beszerzési eljárás során keletkezett iratokat úgy kell tekinteni, mint amelyek jelen Keretszerződéssel együtt olvasandók és értelmezendők, különös tekintettel az alábbi dokumentumokra (továbbiakban: beszerzési eljárás dokumentumai):

- ajánlatkérés és mellékletei,

- adott esetben a beszerzési eljárás során kibocsátott kiegészítő tájékoztatások,

- Eladó nyertes ajánlata,

- adott esetben Eladó által benyújtott hiánypótlás, felvilágosítás.

**2. A Keretszerződés tárgya, időtartama**

2.1. Eladó eladja, Vevő megveszi jelen Keretszerződés 3. sz. mellékletét képező Műszaki leírásban felsorolt és ott részletezett paraméterekkel rendelkező nyomdatechnikai termékeket, a Vevő eseti megrendeléseinek (a továbbiakban: Lehívás) megfelelően.

2.2. Jelen Keretszerződés a Felek általi kölcsönös aláírás napján lép hatályba, és 2022. december 31-ig tartó, határozott időtartamra jön létre. Amennyiben a Keretszerződést Felek nem ugyanazon a napon írják alá, úgy a hatálybalépés időpontja a legutolsó aláírás napja.

**3. A Keretszerződés teljesítésének ideje és helye**

3.1. Felek megállapodnak, hogy Eladónak a Lehívásoktól számított **15 naptári napon** belül kell a Keretszerződés 2.1. pontja szerinti termékeket Vevő részére szállítania.

3.2. A teljesítés helye: Főpolgármesteri Hivatal 1052 Budapest, Városház u. 9-11. – Nyomdaüzem II. udvar.

**4. Felek jogai és kötelezettségei**

4.1. Jelen Keretszerződés alapján az Eladó a Lehívások tárgya szerinti termékek tulajdonjogának átruházására, a Vevő a vételár megfizetésére és a Lehívások tárgya szerinti termékek átvételére köteles. Vevő a jelen Keretszerződésben foglaltak alapján Lehívásokkal jogosult az Eladótól szállítást megrendelni. A Lehívásokban Vevő köteles megjelölni a szállítandó termék mennyiségét és a teljesítéshez szükséges egyéb lényeges feltételeket. A Lehívásokat Vevő írásban, elektronikus úton köteles megküldeni Eladó részére a jelen Keretszerződés 9.3. b) pontjában meghatározott elektronikus levelezési címre. A Lehívást Eladó köteles írásban, elektronikus úton – a jelen Keretszerződés 9.3. a) pontjában megjelölt kapcsolattartásra jogosult felé - 1 munkanapon belül visszaigazolni, a szállítási határidő kezdő napja ezen visszaigazolás hiányában is a Lehívás Vevő részére történő megküldés napja.

4.2. Eladónak a Keretszerződés tárgyát képező termékeket úgy kell csomagolnia, és olyan módon kell szállítania, hogy az megakadályozza a termékek sérülését, károsodását, vagy minőségromlását, ezzel is biztosítva a rendeltetésszerű használatra való alkalmasságát. Eladónak a megrendelt termékeket új, bontatlan gyári csomagolásban, sérülésmentesen kell leszállítania. Eladó vállalja, hogy a csomagolóanyagot a szelektív gyűjtés szabályai szerint elszállítja és az állagmegóvás kötelezettsége mellett törekszik arra, hogy minél kevesebb csomagolóanyagot, illetve környezetbarát csomagolóanyagot használjon fel.

4.3. A jelen Keretszerződés keretében leszállított és átvételre felajánlott termékeknek a Keretszerződésben, a Műszaki leírásban, valamint az Eladó ajánlatában foglalt követelményeknek egyaránt meg kell felelniük.

4.4. Eladó a Lehívásokat követő szállítások pontos időpontját a tervezett szállítást megelőzően a jelen Keretszerződés 9.3. a) pontjában megjelölt, Vevő kapcsolattartójával egyeztetni köteles. A megrendelt termékek átadása a 3.2. pontban meghatározott teljesítési helyen, Vevőre irányadó munkaidőben (hétfőtől-csütörtökig: 8 óra és 16 óra 30 perc között; pénteken: 8 óra és 14 óra között) történik.

4.5. Felek rögzítik, hogy Eladó köteles szállítólevelet mellékelni a leszállított termékekhez, mely tartalmazza:

1. a termék pontos megnevezését, típusát;
2. a leszállított mennyiséget (pontos mennyiség – pl. darabszám - megjelölésével);
3. a leszállított termékek egységárát és összárát;
4. szállítás időpontját;
5. átadás-átvétel helyszínét;
6. esetleges észrevételeket, megjegyzéseket;
7. Vevő átvételre jogosult képviselője aláírásának helyét.

4.6. Vevő a szállítólevél aláírásával átveszi a termékeket (átadás-átvétel), mely egyben a kárveszély átszállásának az időpontja is, azonban nem minősül az 5.1. pont szerinti teljesítés igazolás kiadásának

4.7. Eladó a termékek átadásával egyidejűleg köteles Vevőnek átadni a termékekről szóló tájékoztató leírásokat és egyéb dokumentumokat (így különösen, de nem kizárólag a magyar nyelvű használati utasítást, jótállási jegyet).

4.8. A termékeknek a teljesítés időpontjában:

1. alkalmasnak kell lennie a Vevő által meghatározott célra;
2. rendelkeznie kell az Eladó által adott leírásban szereplő termékre jellemző tulajdonságokkal; és
3. meg kell felelnie a vonatkozó jogszabályban meghatározott minőségi követelményeknek.

4.9. Vevő kijelenti, hogy a szállítandó termékekkel kapcsolatos minőségi elvárása a kiváló konstrukciós, kivitelezési és használhatósági minőséget magába foglaló, a piacon hasonló termékek kapcsán általában elvárt, továbbá a termékre esetlegesen vonatkozó szabványnak megfelelő minőség.

4.10. Vevő az átvételt különösen az alábbi esetekben tagadja meg:

1. a termékekhez nem került csatolásra szállítólevél;
2. a szállítólevél nem megfelelő, azaz nem a Keretszerződésben meghatározott adattartalommal került kitöltésre;
3. nem kerül csatolásra minden, a jelen Keretszerződésben meghatározott vagy jogszabály által kötelezően előírt dokumentum;
4. nem a lehívás, illetve nem a szállítólevél szerinti tételek, vagy nem a lehívás szerinti teljes mennyiség kerül leszállításra;
5. ha a teljesítés egyéb módon nem felel meg a Keretszerződésben, vagy az ajánlatkérésben foglaltaknak.

Amennyiben az átvétel a jelen pont alapján megtagadásra kerül, arról jegyzőkönyvet kell készíteni, mely Eladó részére igazoltan átadásra kerül.

4.11. Felek kötelesek a Keretszerződésben megjelölt kapcsolattartójuk útján egymást – telefonon haladéktalanul, és egyidejűleg írásban is - értesíteni, ha a Keretszerződésben vállalt valamely kötelezettség teljesítése előre láthatóan akadályba ütközik, megjelölve a teljesítés várható időpontját és a késedelem okát, kivéve, ha az akadályt a másik Félnek közlés nélkül is ismernie kellett. Az akadályközlési kötelezettség elmulasztásával okozott kárért a mulasztó Fél a Keretszerződésszegésért való felelősség szabályai szerint felelős.

4.12. Amennyiben az átvétel során Vevő (9.3. pont szerinti átvételre, illetve kapcsolattartásra jogosult munkatársa) részéről a 4.10. pontban foglaltak alapján nyilvánvalóan megállapítható, hogy valamely leszállított termékkel kapcsolatban mennyiségi vagy minőségi kifogás merül fel, vagy Eladó egyéb módon nem tett eleget a Keretszerződésben foglaltaknak, vagy nem került csatolásra minden, a jelen Keretszerződésben, illetve a beszerzési eljárás dokumentumaiban meghatározott, vagy jogszabály által kötelezően előírt dokumentum, úgy erről Vevő jegyzőkönyvet állít ki, amelyet kézbesít Eladó részére. A jegyzőkönyv tartalmazza a kifogásokon túl a Vevő által a Keretszerződésszerű teljesítésre kitűzött 5 munkanapos póthatáridő megjelölését. Eladó a Vevő által jogosan kifogásolt termékek helyett a jegyzőkönyv átvételét követően a teljesítési póthatáridőn belül köteles megfelelő minőségű másik termékekkel teljesíteni, illetve mennyiségi eltérés esetén a kifogásolt darabszámot a Keretszerződés tárgyában meghatározott mennyiségre kiegészíteni, vagy a hiányzó dokumentumot pótolni. A jelen pontban foglalt kellékszavatossági igény érvényesítési időtartama alatt Vevő hibás teljesítési kötbér érvényesítésére nem jogosult.

**5. Teljesítésigazolás, vételár, fizetési feltételek**

5.1. Vevő a Lehívások alapján leszállított termékek átvételét követően a termékeket 5 munkanapon belül tételesen átvizsgálja, majd – szerződésszerű teljesítés esetén – a termékek átvételét követően legkésőbb az 5. munkanapon teljesítésigazolást állít ki 2 eredeti példányban, amelyből 1 eredeti példány az Eladót illeti meg. A teljesítés akkor igazolható, ha Eladó a Lehívásban szereplő termékeket a teljesítés helyére határidőben leszállította, és azok megfelelnek a Lehívásban rögzített mennyiségi, a jelen Keretszerződésben rögzített minőségi és műszaki követelményeknek, valamint a termékekhez tartozó dokumentumok átadásra kerültek. A teljesítésigazolás kiállítására Vevő illetékes belső szervezeti egységének (Hivatalüzemeltetési és Intézményfejlesztési Főosztály) vezetője jogosult. Vevő az átvizsgálás során felmerülő minőségi kifogásai esetén a 7.3. pontban foglaltak szerint jár el.

5.2. Eladó az adott Lehívásra vonatkozó teljesítésigazolás átvételét követően jogosult a számla benyújtására, mely számla mellékletét képezi az aláírt teljesítésigazolás másolata. Eladó a Vevő nevére és címére, vagy elektronikus úton az eszamlahivatal@budapest.hu e-mail címre – jogszabályban előírt határidőben – kiállított számlát Vevő részére 2 (kettő) példányban küldi meg. Az Eladó a számlán köteles feltüntetni a „megjegyzés” rovatban a „Hivatalüzemeltetési és Intézményfejlesztési Főosztály” elnevezést és a ***„Nyomdatechnikai* *anyagok beszerzése 2022”*** megjelölést. A számlát az illetékes belső szervezeti egység (Hivatalüzemeltetési és Intézményfejlesztési Főosztály) részére kell benyújtani a teljesítési igazolás átvételét követő 8 napon belül. Ennek hiányában, továbbá amennyiben az Eladó által kiállított számla nem felel meg a számvitelről szóló 2000. évi C. törvény, az általános forgalmi adóról szóló 2007. évi CXXVII. törvény és a vonatkozó egyéb hatályos jogszabályi előírásoknak, Vevő írásban jelzi a hibát az Eladó részére, és kéri annak helyesbítését; ezen esetekben a fizetési késedelem a késedelmi kamatkövetelést kizárja.

5.3. A vételár megfizetése a teljesítésigazolás alapján szabályszerűen, az 5.2. pontban meghatározottak szerint hibátlanul kiállított, igazolható módon megküldött vagy átadott számla kiállításától számított 30 napos fizetési határidővel, magyar forintban, az Eladó jelen Keretszerződésben megjelölt fizetési bankszámlájára átutalással történik.

5.4. A jelen Keretszerződés keretösszege **nettó 2.500.000 Ft** **+ ÁFA, azaz nettó kétmillió-ötszázezer forint + ÁFA.** Az ÁFA mértékére és megfizetésének módjára az adókötelezettség keletkezésének napján hatályos adójogszabályok az irányadók.

5.5. Vevő a Műszaki leírásban és az Ajánlati adatlapban megjelölt termékeket a felmerülő szükségletek arányában, a szerződéskötést követően Lehívással fogja megrendelni az 5. 4. pontban rögzített keretösszeg erejéig. A jelen Keretszerződés tárgyát képező termékek Eladó részéről az ajánlatban megajánlott egységárakon kerülnek értékesítésre, amely a jelen Keretszerződés időtartama alatt az elszámolás alapját képezi. Az ajánlati árak a jelen Keretszerződés időtartama alatt kötöttnek tekintendők, és semmilyen körülmények között sem változtathatók, ide nem értve az ÁFA mérték jogszabályi változásából eredő esetleges változtatásokat. Felek rögzítik, hogy Eladó a Vevő Lehívásai alapján, a megrendelésben meghatározott mennyiségben köteles teljesíteni a jelen Keretszerződésben meghatározottak szerint.

5.6. A Vevő – jelen Keretszerződés időbeli hatálya alatt – a döntésének megfelelő részletekben és ütemezés szerint hívhatja le a termékeket a keretösszeg mértékéig. Vevő kötelezettséget vállal arra, hogy a jelen Keretszerződés 5.4. pontjában meghatározott keretösszeg legalább 70%-ának megfelelő értékben tesz megrendelést a Műszaki leírásban megjelölt termékekre.

5.7. A jelen Keretszerződés alapján lehívható termékek nettó egységárait a 2. számú melléklet „Részletező ártáblázat” elnevezésű dokumentum tartalmazza. Felek rögzítik, hogy a Részletező ártáblázat szerinti egységárak magukban foglalják az Eladó jelen Keretszerződés szerinti feladati szerződésszerű teljesítésének teljes költségét, így különösen az átvétel költségét, szállítási, rakodási és csomagolási költségeket, a jótállási és szavatossági kötelezettségek költségeit; erre tekintettel Eladó Vevővel szemben semmiféle többlet-térítési vagy költségtérítési igénnyel semmilyen jogcímen nem élhet.

5.8. Felek kifejezetten rögzítik, hogy Eladó a jelen Keretszerződés teljesítése során előleget nem kérhet. Fizetési késedelem esetére a Felek a Polgári Törvénykönyvről szóló 2013. évi V. törvény (a továbbiakban: Ptk.) 6:155.§-ában, illetve a behajtási költségátalányról szóló 2016. évi IX. törvényben foglaltakat rendelik alkalmazni.

5.9. Vevő kijelenti, hogy a jelen Keretszerződés teljesítéséhez szükséges pénzügyi fedezet rendelkezésre áll.

**6. Alvállalkozó igénybevétele**

6.1. Eladó a teljesítéshez jogosult alvállalkozót igénybe venni. A jogosan igénybe vett alvállalkozóért Eladó úgy felel, mintha a munkát maga végezte volna, alvállalkozó jogosulatlan igénybevétele esetén pedig felelős minden olyan kárért is, amely az alvállalkozó igénybevétele nélkül nem következett volna be.

6.2. Vevő – amennyiben az Eladó a teljesítéshez alvállalkozót vesz igénybe – a Ptk. 6:130. § (1)-(2) bekezdése szerint fizeti ki a jelen Keretszerződésben foglalt vételárat.

6.3. Alvállalkozó igénybevétele esetén az alvállalkozó által ellátott tevékenységi körben a jelen Keretszerződéses kötelezettségek, különösen a Keretszerződés 10. pontban szabályozott titoktartás az alvállalkozóra is irányadó.

**7. A Keretszerződés megerősítése (jótállás, szavatosság, kötbér)**

7.1. Eladó szavatol azért, hogy az általa szállított termék rendeltetésszerű használatra alkalmasak, megfelelnek a jelen Keretszerződésben, illetve a vonatkozó hatályos jogszabályokban foglaltaknak, a magyarországi munka-, tűz- és környezetvédelmi előírásoknak, továbbá az Eladó ajánlatában meghatározott feltételeknek (kellékszavatosság).

7.2. Eladó a jelen Keretszerződés tárgyát képező termékekre 12 hónap teljes körű jótállást vállal, melynek időtartama az átadás-átvétel napjával (4.6. pont) kezdődik. Ha a jótállás időtartama speciálisan egy adott termékre vonatkozóan - jogszabály, a gyártó, vagy a forgalmazó által meghatározottan, illetve a termékről szóló bármely műszaki dokumentációban foglaltak alapján - a jelen Keretszerződésben kikötött jótállási időtartamnál hosszabb, úgy az adott termékre a hosszabb jótállási idő vonatkozik.

7.3. Vevő az 5.1. pontban foglaltak szerinti átvizsgálás során vagy azt követően felmerülő minőségi kifogásairól – jegyzőkönyv felvétele mellett – haladéktalanul, de legkésőbb az átvételt követő 5. munkanapon köteles Eladót írásban értesíteni.

7.4. Eladó a jelen Keretszerződésben részletezett feltételek szerint kötbér fizetésére kötelezi magát arra az esetre, ha olyan okból, amelyért felelős, megszegi a Keretszerződést. Mentesül a kötbérfizetési kötelezettség alól, ha szerződésszegését kimenti.

7.5. A Vevő kötbérigényét attól függetlenül érvényesítheti, hogy az Eladó szerződésszegéséből kára származott-e. A Vevő a kötbér mellett érvényesítheti a kötbért meghaladó kárát. A Vevő a szerződésszegéssel okozott kárának megtérítését akkor is követelheti, ha kötbérigényét nem érvényesítette.

7.6. Amennyiben Eladó kötelezettségét a jelen Keretszerződés 3.1. pontjában foglalt határidőn belül nem teljesíti, úgy ezen határidőt követő naptól Vevő minden késedelemmel érintett naptári napra késedelmi kötbérre jogosult. Felek kikötik, hogy a késedelmi kötbér mértéke minden késedelemmel érintett naptári nap után a késedelemmel érintett termékek nettó vételárának 1 %-a, maximum 14 %-a.

7.7. Amennyiben hibás teljesítés esetén a 4.12. pontban foglaltak szerinti határidő eredménytelenül telik el, Eladó hibás teljesítési kötbérre jogosult. Felek kikötik, hogy a hibás teljesítési kötbér mértéke minden hibás teljesítéssel érintett naptári nap után a hibás teljesítéssel érintett termékek nettó vételárának 1 %-a, maximum 5%-a.

7.8. Eladó tudomásul veszi és egyben elfogadja, hogy a hibás teljesítésből, vagy a késedelemből származó kötbér Vevő részére történő megfizetése Eladót a teljesítési kötelezettség alól nem mentesíti. A teljesítés elmaradása esetére kikötött kötbér érvényesítése a teljesítés követelését kizárja.

7.9. A jelen Keretszerződés Eladónak felróható okból történő meghiúsulása esetén, valamint amennyiben Eladó a teljesítéssel 14 napot meghaladó késedelembe esik, vagy hibás teljesítés esetén a hibás teljesítési kötbér mértéke eléri a maximumot, a Keretszerződést Vevő azonnali hatállyal felmondhatja, valamint meghiúsulási kötbérre jogosult az annak alapjául szolgáló szerződésszegés beálltától, melynek mértéke a Keretszerződés keretében szerződésszerű teljesítéssel nem érintett mennyiség nettó összegének 30%-a.

7.10. Vevő kötbérigényét írásban köteles közölni az Eladóval, külön megjelölve annak jogalapját és összegét. Eladó a Vevő által jogalappal és összeggel meghatározott kötbérigényéről szóló nyilatkozat kézhezvételétől számított 5 munkanapon belül vitathatja annak fennállását vagy összegét. Ezen határidő elmulasztása jogvesztő.

7.11. A kötbérigények érvényesítése nem zárja ki a szerződésszegésből eredő egyéb igények érvényesítésének lehetőségét. Ugyanazon kötbéralap tekintetében csak egy kötbér alkalmazható. Vevő az esedékes kötbér iránti igényét önálló pénzügyi bizonylat (számla vagy egyéb pénzbekérő) kibocsátásával jogosult érvényesíteni, melyet az Eladó a kézhezvételtől számított 30 napon belül köteles kiegyenlíteni.

**8. A Keretszerződés módosítása, megszűnése, szerződésszegés**

8.1. Jelen Keretszerződés megszűnik a Keretszerződés határozott időtartamának lejártával, a keretösszeg kimerülésével, súlyos szerződésszegés esetén elállással vagy rendkívüli felmondással azonnali hatállyal.

8.2. Súlyos szerződésszegés esetén a vétlen Fél a másik Félhez intézett írásbeli nyilatkozatával a Keretszerződéstől azonnali hatállyal elállhat vagy felmondhatja azt. A Keretszerződés Eladó súlyos szerződésszegése miatti, Vevő általi felmondási idő közbeiktatása nélküli felmondása esetén Eladó nem tarthat igényt kárainak megtérítésére.

8.3. Szerződő Felek súlyos szerződésszegésnek tekintik különösen, de nem kizárólagosan, ha

1. a 7.6. vagy a 7.7. pont szerinti kötbér mértéke eléri a maximumot,
2. Eladó alapos ok nélkül megtagadja a teljesítést,
3. Eladó fizetésképtelenné válik, felszámolási, végelszámolási vagy kényszertörlésre irányuló eljárás indul vele szemben,

d) ha az Eladó gazdasági társaság vezetőjével, képviselőjével, vagy a Keretszerződés teljesítésében résztvevő alkalmazottjával szemben jogerős elmarasztaló határozatot hoznak szakmai tevékenységét érintő szabálysértés vagy bűncselekmény miatt;

e) Vevő a szerződésszerű teljesítés ellenére nem igazolja a teljesítést, vagy azt indokolás nélkül megtagadja;

f) Vevő a fizetési kötelezettségének az Eladó erre vonatkozó írásbeli felszólítása ellenére, az abban rögzített legalább 30 napos határidőben sem tesz eleget.

8.4. Felek mentesülnek a szerződésszegés következményei alól, amennyiben a szerződésszerű teljesítést rajtuk kívül álló, előre nem látható, elháríthatatlan esemény, cselekmény fizikailag vagy más módon gátolja (a továbbiakban: Vis maior). A Felek ilyen Vis maior eseménynek tekintik különösen a természeti és más katasztrófákat, háborús vagy más konfliktusokat, embargót, stb.

8.5. A Vis maiorra hivatkozó Felet terheli annak bizonyítása, hogy a Vis maior eseménynek a szerződésszerű teljesítésre kiható következményét az adott helyzetben elvárható gondosság tanúsítása esetén sem – vagy csak aránytalan áldozat árán – lehetett volna elhárítani.

**9. Kapcsolattartás**

9.1. Felek a jelen Keretszerződés teljesítésével kapcsolatos nyilatkozataikat írásban – lehetőség szerint elektronikus levél útján – közlik egymással. A másik Fél részére elektronikus úton megküldött dokumentum vagy értesítés az elektronikus levelezőrendszer szerinti kézbesítési jelzésben (ennek hiányában a címzett által küldött visszaigazolásban) foglaltak szerint tekintendő átvettnek.

9.2. Postai úton való kapcsolattartásra csak kivételes esetben kerülhet sor, ebben az esetben a dokumentumot tértivevényes postai küldeményként kell feladni, mely a tértivevényen szereplő átvételi időpontban válik kézbesítetté. Felek megállapodnak, hogy amennyiben „nem kereste” vagy „átvételt megtagadta” jelzéssel érkezik vissza a postai küldemény, úgy a kézbesítési vélelem beálltát elfogadják.

9.3. Felek kapcsolattartónak az alábbi személyeket jelölik ki:

1. Vevő teljes jogkörrel rendelkező, teljesítésigazolásra jogosult képviselője:

Szabó Nándor főosztályvezető

Hivatalüzemeltetési és Intézményfejlesztési Főosztály

Tel.: +36/1 327 1749

E-mail: [Szabo.Nandor@budapest.hu](mailto:Szabo.Nandor@budapest.hu)

Szakmai kapcsolattartásra és az átadás-átvételre jogosult:

Bálint István nyomda csoportvezető

Hivatalüzemeltetési és Intézményfejlesztési Főosztály – Nyomda csoport

Telefon: +36/1 327-1207

E-mail: Balint.Istvan@budapest.hu

1. Eladó részéről a Keretszerződés teljesítése során kapcsolattartásra jogosult:

**…………………………..**

Telefon: […………………………](tel:%2B36%201%20317-3307)

E-mail: ………………………….

9.4. Felek haladéktalanul tájékoztatják egymást a kapcsolattartó személyében bekövetkezett változásról. Bármely Fél megváltoztathatja a kapcsolattartó személyét és elérhetőségeit a másik Félnek küldött értesítés mellett. A kapcsolattartók és elérhetőségük megváltozása az értesítéstől számított 5 munkanap elteltével válik hatályossá. Felek rögzítik, hogy a jelen pont szerinti változások szerződésmódosításnak nem minősülnek.

**10. Titoktartás**

10.1. Felek kötelezettséget vállalnak arra, hogy a jelen Keretszerződéssel kapcsolatos, illetve jelen Keretszerződés aláírása vagy teljesítése során, vagy azzal összefüggésben egymásról szerzett valamennyi adatot, információt melyek nem közismertek vagy az érintett gazdasági tevékenységet végző személyek számára nem könnyen hozzáférhetők és amelyek illetéktelenek által történő megszerzése, hasznosítása, másokkal való közlése vagy nyilvánosságra hozatala a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezné, vagy gazdasági érdekeiket sértené vagy veszélyeztetné üzleti titokként (a továbbiakban: Titok) kötelesek kezelni.

10.2. Felek megállapodnak abban, hogy ennek megfelelően minden Titkot szigorúan megtartanak, és az érintett Fél eltérő, előzetes írásbeli engedélye nélkül nem hoznak nyilvánosságra, illetéktelen személyeknek nem szolgáltatnak ki, és ilyen személy számára nem tesznek hozzáférhetővé sem a jelen Keretszerződés hatályának fennállása alatt, sem azt követően. A Felek megállapodnak továbbá abban is, hogy kötelesek gondoskodni arról, hogy a Titkot a velük jogviszonyban álló más személyek (pl.: munkavállalók, üzleti partnerek, stb.) is üzleti titokként kezeljék, mind a jelen Keretszerződés hatálya alatt, mind azt követően.

10.3. Eladó tudomásul veszi, hogy Vevő az információs önrendelkezési jogról és információszabadságról szóló 2011. évi CXII. tv. (a továbbiakban: Infotv.) alapján helyi önkormányzati közfeladatot ellátó szervnek minősül, s mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül. Fentiekre tekintettel Eladó hozzájárul jelen Keretszerződés és esetleges módosításának az Infotv. 1. sz. melléklete III. Gazdálkodási adatok cím alatti 4. pontjában említett adatok nyilvánossá tételéhez.

**11. Egyéb rendelkezések**

11.1. Szerződő Felek jelen Keretszerződést kizárólag írásban módosíthatják.

11.2. Felek kikötik, hogy jelen Keretszerződés a Felek közötti megállapodás valamennyi feltételét tartalmazza (Teljességi záradék).

11.3. Felek a jelen Keretszerződés teljesítése során kötelesek folyamatosan kölcsönösen együttműködni egymással, ennek során kötelesek egymást haladéktalanul értesíteni minden olyan akadályról vagy körülményről, amely a jelen Keretszerződés teljesítésére lényeges kihatással lehet. Felek rögzítik, hogy az Eladó bejelentési kötelezettséggel tartozik a 8.3. c) és d) pontokban meghatározott esetekben.

11.4. Eladó a jelen Keretszerződés teljesítése során tűrni köteles a Főpolgármesteri Hivatal illetékes szervezeti egysége által szükségesnek tartott, továbbá a hatályos jogszabályokban meghatározott ellenőrzési feladatok végzését. Eladó kijelenti, hogy Magyarországon bejegyzett gazdasági táraság, mely nem áll felszámolási, végelszámolási és kényszertörlési eljárás hatálya alatt.

11.5. Az államháztartásról szóló 2011. évi CXCV. törvény 41. § (6) bekezdésében foglaltakra figyelemmel és a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja alapján Eladó nyilatkozik, hogy átlátható szervezetnek minősül, továbbá tudomásul veszi, hogy az Áht. 41. § (6) bekezdése alapján kifizetés nem teljesíthető átlátható szervezetnek nem minősülő szervezet részére.

11.6. Felek rögzítik, hogy az Eladó által benyújtott ajánlat, valamint a Vevő által rendelkezésre bocsátott ajánlatkérés vonatkozó részei Felek jogviszonyában kötelező erővel bírnak azon kérdések tekintetében, melyeket jelen adásvételi Keretszerződés külön nem szabályoz.

11.7. Ha a jelen Keretszerződés valamely része érvénytelen vagy azzá válik, vagy a jelen Keretszerződés valamely rendelkezése a továbbiakban nem alkalmazható, a jelen Keretszerződés egyéb rendelkezései továbbra is teljes hatállyal bírnak, kivéve, ha az érvénytelen vagy érvénytelenné vált rész nélkül Felek a jelen Keretszerződést nem kötötték volna meg, és az érintett rész megfelelően nem módosítható.

11.8. Szerződő Felek megállapodnak abban, hogy esetleges jogvitáikat elsődlegesen békés úton, tárgyalások útján kívánják rendezni, és csak akkor fordulnak bírósághoz, ha a tárgyalásos rendezés nem vezetett eredményre.

11.9. Jelen Keretszerződés kizárólag az elválaszthatatlan részét képező mellékletekkel (Ajánlati adatlap, Részletező ártáblázat, Műszaki leírás) együtt érvényes.

11.10. Az e Keretszerződésben nem szabályozott kérdésekben a Ptk., valamint az egyéb kapcsolódó jogszabályok rendelkezései az irányadók.

11.11. Jelen Keretszerződést a Felek képviselői elolvasás és közös értelmezés után, mint szándékukkal és ügyleti akaratukkal mindenben megegyezőt, 6 (hat)példány (ebből 5 (öt) példány Vevőt, 1(egy) példány Eladót illeti) magyar nyelvű eredeti példányban jóváhagyólag írják alá.

|  |  |
| --- | --- |
| Budapest, 2022. ………… hó ……… nap  ……………………………………………… | Budapest, 2022.……….. hó …… nap  …………………………………………………… |
| **Budapest Főváros Főpolgármesteri Hivatal**  **Vevő**  képviseli: dr. Számadó Tamás főjegyző megbízásából:  **Szabó Nándor**  főosztályvezető  Hivatalüzemeltetési és Intézményfejlesztési Főosztály  **Pénzügyi ellenjegyzést végezte:**  Budapest, 2022. ……….. hó ……. nap    ………………………………………………  Bakó Alíz  gazdasági igazgató-helyettes | **……………………….**  **Eladó**  képviseli:  **…………………………**  ügyvezető |

mellékletek:

1. Ajánlati adatlap
2. Részletező ártáblázat
3. Műszaki leírás